CELEX: 62008CN0073
Language: hu
Date: 2008-02-22 00:00:00
Title: C-73/08. sz. ügy: Cour constitutionnelle – Belgium által 2008. február 22-én benyújtott előzetes döntéshozatal iránti kérelem – Nicolas Bressol és társai, valamint Céline Chaverot és társai kontra a belgiumi Francia Közösség Kormánya

9.5.2008   
            
            
               HU
            
            
               Az Európai Unió Hivatalos Lapja
            
            
               C 116/10
            
         Cour constitutionnelle – Belgium által 2008. február 22-én benyújtott előzetes döntéshozatal iránti kérelem – Nicolas Bressol és társai, valamint Céline Chaverot és társai kontra a belgiumi Francia Közösség Kormánya
   (C-73/08. sz. ügy)
   (2008/C 116/17)
   Az eljárás nyelve: francia
   A kérdést előterjesztő bíróság
   Cour constitutionnelle (korábban Cour d'arbitrage)/Belgium
   Az alapeljárás felei
   
      Felperes: Nicolas Bressol és társai, valamint Céline Chaverot és társai.
   
      Alperes: A belgiumi Francia Közösség Kormánya.
   Az előzetes döntéshozatalra előterjesztett kérdések
   
               1)
            
            
               Úgy kell-e értelmezni az Európai Közösséget létrehozó szerződés 12. cikkének első albekezdését, és 18. cikkének (1) bekezdését, ugyanezen Szerződés 149. cikke (1) bekezdésével, és (2) bekezdése második albekezdésével, valamint 150. cikke (2) bekezdésének harmadik albekezdésével összefüggésben, hogy annak rendelkezéseivel ellentétes, ha valamely tagállamnak a felsőoktatást illetően hatáskörrel rendelkező autonóm közössége – számos orvosi jellegű, elsősorban közpénzekből finanszírozott képzés esetében a szomszédos tagállam diákjainak beáramlásával szembekerülve, e szomszédos államban folytatott korlátozó politikát követően, – olyan intézkedéseket hoz, mint a Francia Közösség a felsőoktatás első ciklusának bizonyos kurzusain résztvevő diákok számának szabályozásáról szóló, 2006. június 16-i rendeletében meghatározottak, amennyiben e Közösség elfogadható okokra hivatkozik annak bizonyítása végett, hogy e helyzet a költségvetés rendkívül megterhelésének veszélyével jár, és kockáztatja a nyújtott oktatás minőségét?
            
         
               2)
            
            
               Más válasz adandó-e az első pontban említett kérdésre, ha e Közösség bizonyítja, hogy e helyzet következményeként túl kevés, e Közösség területén lakóhellyel rendelkező diák szerez diplomát ahhoz, hogy az e Közösségen belüli közegészségügyi rendszer minőségének biztosítása érdekében tartósan elegendő szakképzett orvosi személyzet álljon rendelkezésre?
            
         
               3)
            
            
               Más válasz adandó-e az első pontban említett kérdésre, ha e Közösség – figyelembe véve a Szerődés 149. cikke első albekezdésének utolsó mondatát, valamint a Gazdasági, Szociális és Kulturális jogok Nemzetközi Egyezségokmánya 13. cikke (2) bekezdésének c) pontját, amely a fennálló helyzet fenntartására irányuló kötelezettséget tartalmaz – a minőségi felsőoktatáshoz való széles körű és demokratikus hozzáférés e Közösség népessége részére történő fenntartása mellett dönt?